હવે અપહરણ કરનારાઓને પકડવાના હતા, પરંતુ એ કામ પોલીસને ખાસ મુશ્કેલ લાગતું ન હતું. તાણા-વાણા મેળવ્યા પછી પોલીસને ખાતરી થઈ ચૂકી હતી કે આ કામ કરનારાઓ નૌશીખીયા છે. બાકી, વેગન-આર જેવી સાંકડી, ઓછા એન્જિન પાવર વાળી ગાડી લઈને પંચગની જેવા પહાડી વિસ્તારમાં એક વિદેશીનું અપહરણ કરવા ન નીકળ્યા હોય. લૂંટના ઈરાદે અપહરણ એવી પોલીસે આદત મુજબ પહેલી સુઝેલી અને સૌથી સહેલી થિયરી સ્વિકારી લીધી હતી.